1709
Árið 1709 (MDCCIX í rómverskum tölum)

Á Íslandi 

 19. júlí - Helgu Magnúsdóttur, barnsmóður Þórðar Þorkelssonar Vídalín, drekkt fyrir barnsmorð.
 18. nóvember - Biskupsstofan á Hólum í Hjaltadal brann. Barn fórst í eldinum og mikil verðmæti töpuðust. 
 Stórubólu lauk. Bólusóttin hafði gengið um Ísland frá 1707 og lagt allt að þriðjung þjóðarinnar í gröfina.
 Árni Magnússon giftist ríkri ekkju, Mette Fischer.
 Tvær galdraskræður fundust í fjörunni á Stokkseyri, merktar Þórdísi Markúsdóttur (Stokkseyrar-Dísu) og Markúsi Guðmundssyni. Þau sóru fyrir að eiga bækurnar.

Fædd

Dáin

Opinberar aftökur

 19. júlí - Helgu Magnúsdóttur, 32 ára gamalli ráðskonu að Dal í Lóni í Austur-Skatfafellssýslu, drekkt á Alþingi fyrir dulsmál.

Erlendis 
 6. janúar - Mesta kuldatímabil í Evrópu í 500 ár hófst og stóð í þrjá mánuði. Tugþúsundir manna dóu úr kulda og enn fleiri úr hungri vegna uppskerubrests um sumarið og haustið.
 2. febrúar - Alexander Selkirk, fyrirmyndinni að Róbinson Krúsó, var bjargað af eyðieyju. 
 8. júlí - Sænski herinn undir stjórn Karls 12. beið ósigur fyrir Rússum í orrustunni við Poltava. Karl konungur flúði til Tyrklands.
 Danir sögðu Svíum stríð á hendur. Sænski flotinn settist um Kaupmannahöfn.
 Fyrstu höfundaréttarlögin sett í Englandi.
 Bartolommeo Cristofori smíðaði fyrsta píanóið.

Fædd
 24. febrúar - Jacques de Vaucanson, franskur uppfinningamaður (d. 1782).
 16. ágúst - Ludvig Harboe, biskup á Hólum, í Skálholti og seinna á Sjálandi (d. 1783).
 18. september - Samuel Johnson, enskur rithöfundur og orðabókarhöfundur (d. 1784).
 18. desember - Elísabet Rússakeisaraynja (d. 1762). 

Dáin
 8. febrúar - Giuseppe Torelli, ítalskt tónskáld (f. 1658).
 2. apríl - Giovanni Battista Gaulli, ítalskur listmálari (f. 1639).
 8. desember - Thomas Corneille, franskt leikskáld (f. 1625).

Tilvísanir 

1709